14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 305 της 1/7 Απρ. 1977 (ΦΕΚ. Α΄ 99)  Περί προϋποθέσεων κατατάξεως και εγγραφής πτυχιούχων Ανωτάτων Εκπαιδευτικών Ιδρυμάτων εις την Φυσικομαθηματικήν Σχολήν του Πανεπιστημίου Ιωαννίνων προς απόκτησιν και ετέρου Πτυχίου. Έχοντες υπ’ όψει: 1.Τας διατάξεις της παραγράφου 3 του άρθρου 1 του Ν. 379/1976 «περί εγγραφής πτυχιούχων Ανωτάτων Εκπαιδευτικών Ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176–Α΄). 2.Γνώμην της Φυσικομαθηματικής Σχολής του Πανεπιστημίου Ιωαννίνων (συνεδρία 282/13.1. 1977) και 3.Την υπ’ αριθ. 277/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρον 1. Πτυχιούχοι Ανωτάτων Εκπαιδευτικών Ιδρυμάτων της ημεδαπής ως και σχολών και τμημάτων αυτών ή ισοτίμων της αλλοδαπής δύναται να καταταγούν και εγγραφούν εις τα τμήματα της Φυσικομαθηματικής Σχολής του Πανεπιστημίου Ιωαννίνων προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρω 1 παρ. 2 του Ν. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρου 3 του αυτού νόμου. (Μετά τη σελ. 636,28) σελ. 636,281 Τεύχος 659–Σελ. 79 Σχολή Θετικών Επιστημών Παν/μίου Ιωαννίνων 31.Η.γ.13-14 Άρθρον 2. 1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Φυσικομαθηματικήν Σχολήν του Πανεπιστημίου Ιωαννίνων υπό των ενδιαφερομένων μέχρι 31ης Οκτωβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός δέκα πέντε (15) ημερών από της δημοσιεύσεως σχετικής ανακοινώσεως της Σχολής. 2.Προκειμένου περί κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρον 3. 1.Η εγγραφή των πτυχιούχων όλων των Ανωτάτων Εκπαιδευτικών Ιδρυμάτων γίνεται εις το Β΄ έτος σπουδών κατόπιν προκριματικών γραπτών εξετάσεων εις τρία (3) μαθήματα του Α΄ έτους του αντιστοίχου τμήματος της Σχολής εις το οποίον επιθυμεί να εγγραφή ο ενδιαφερόμενος. 2.Δια να αποκτήση δικαίωμα εγγραφής ο υποψήφιος δέον να επιτύχη εις ένα έκαστον των τριών (3) εξεταζομένων μαθημάτων βαθμόν τουλάχιστον πέντε (5) επί βαθμολογικής κλίμακος (0) μηδέν έως δέκα (0-10). 3.Τα εξεταζόμενα μαθήματα κατά τμήμα εγγραφής πτυχιούχων είναι τα ακόλουθα: Μαθηματικόν Τμήμα: α)Εισαγωγή εις την Μαθηματικήν Ανάλυσιν. β)Απειροστικός Λογισμός. γ)Γραμμική Άλγεβρα. Φυσικόν Τμήμα: α)Εισαγωγή εις την Φυσικήν. β)Χημεία. γ)Ανώτερα Μαθηματικά. Χημικόν Τμήμα: α)Φυσική β)Ανόργανος Χημεία γ)Ανώτερα Μαθηματικά. 4.Οι εξετασταί καθηγηταί ορίζονται μετ’ απόφασιν της Σχολής. 5.Εις περίπτωσιν επιτυχίας περισσοτέρων από τους προβλεπομένους δι’ εγγραφήν, εγγράφονται οι έχοντες μεγαλύτερον άθροισμα βαθμολογίας εις τα εξετασθέντα μαθήματα. 6.Τα μαθήματα του Α΄ έτους σπουδών του τμήματος εις το οποίον εγγράφονται οι ενδιαφερόμενοι, πλην εκείνων τα οποία εξητάσθησαν δια την εγγραφήν των εις αυτό, μεταφέρονται εις το Β΄ έτος σπουδών και εξετάζονται μετά των μαθημάτων του έτους τούτου. Σελ. 636,282 Τεύχος 659–Σελ. 80 